OpenLLM-France/wikimedia huggingface dataset:
# Srinagar

Srinagar (urduz: سری نگر‎) India iparraldeko hiria da, Jammu eta Kaxmir estatuetako udako hiriburua.
894.940 biztanle ditu (2001).

## Geografia

Kaxmirreko haranean dago, nekazaritzako eremu oparo baten erdian, Jhelum ibaiaren ertzean, 1.600 m-ko garaieran.
Jhelum ibaiarekin loturik dauden hainbat ubidek igarotzen dute alderik alde hiria.

## Klima

Datu klimatikoak (Srinagar, 1971–1986) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 15.3 | 18.1 | 27.1 | 30.0 | 34.1 | 37.6 | 36.4 | 35.3 | 32.3 | 30.5 | 23.0 | 15.2 | ' |
| Batez besteko tenperatura maximoa (°C) | 7.0 | 8.2 | 14.1 | 20.5 | 24.5 | 29.6 | 30.1 | 29.6 | 27.4 | 22.4 | 15.1 | 8.2 | 19.7 |
| Batez besteko tenperatura (ºC) | 2.5 | 3.8 | 8.8 | 14.2 | 17.7 | 22.3 | 24.1 | 23.5 | 19.8 | 14.1 | 8.1 | 3.4 | 13.5 |
| Batez besteko tenperatura minimoa (°C) | −2.0 | −0.7 | 3.4 | 7.9 | 10.8 | 14.9 | 18.1 | 17.5 | 12.1 | 5.8 | 0.9 | −1.5 | 7.3 |
| Erregistraturiko tenperatura minimoa (°C) | -7.7 | −10.4 | −3.2 | 0.0 | 3.4 | 7.2 | 10.3 | 10.4 | 5.4 | 0.0 | -6.3 | −10.5 | ' |
| Pilatutako prezipitazioa (mm) | 48 | 68 | 121 | 85 | 68 | 39 | 62 | 76 | 28 | 33 | 28 | 54 | 710 |
| Prezipitazio egunak (≥ 1.0 mm) | 6.6 | 7.3 | 10.2 | 8.8 | 8.1 | 5.7 | 7.9 | 6.8 | 3.5 | 2.8 | 2.8 | 5.1 | 75.6 |
| Hezetasuna (%) | 82 | 79 | 70 | 64 | 61 | 56 | 66 | 70 | 67 | 69 | 77 | 84 | 70.4 |
| Iturria: NOAA (1961-1990) ||||||||||||||

## Ekonomia

Ekonomia-jarduera aipagarria da eskulangintza (zeta, alfonbragintza, zilar- eta kobre-lanak). Merkataritzak ere garrantzi handia du. Turismoa da, hala ere, Srinagarreko aberastasun-iturri nagusia. Unibertsitatea du.

## Ondasun nabarmenak

Tenplu eta meskita asko ditu; horien artean ezagunak dira Hazratbal eta Jami Masjid meskitak. Oso ezagunak dira orobat Dal aintzirako ur gaineko lorategiak. Nanga Parbat mendia (8.126 m) ere hiritik hurbil dago.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Srinagar Climate Normals 1971-1986. National Oceanic and Atmospheric Administration (Noiz kontsultatua: December 21, 2012).

## Kanpo estekak

* Datuak: Q170115
* Multimedia: Srinagar / Q170115
# Sri Lankako poni

Sri Lankako ponia uharte hartako bertako zaldi arraza bat da. Bere tamaina zein gainontzeko ezaugarriengatik ponien sailkapen taldean sartzen da.
Euren jatorria Delft uhartean portugaldarrek askatutako aberetan dago. Animali hauek, neurri handi batean, basazaldiak bilakatu ziren eta egun halaxe irauten dute.

## Historia

Zaldiak Portugaldarrek ekarri zituzten Delft uhartera XVII. mendean. Hasiera batean 12 abere ziren eta haietatik 4 ihes egin zuten eta uhartean libre bizitzera moldatu ziren.

## Erreferentziak

* ↑ (Ingelesez) The fauna of Sri Lanka.

## Kanpo estekak

* Datuak: Q25381104
* Multimedia: Sri Lankan pony / Q25381104
# Sri Potti Sri Ramulu Nellore barrutia

Sri Potti Sri Ramulu Nellore barrutia Indiako barruti bat da, Andhra Pradesh estatuan. 2.963.557 biztanle ditu 13.076 kilometro koadrotan.

## Mugakideak

Honako barrutiekin egiten du muga:
Prakasam barrutia Kadapa barrutia Annamayya district $^{(en)}$ Tirupati district $^{(en)}$

## Ikus, gainera

* Andhra Pradesh

## Kanpo estekak

* Datuak: Q15383
* Multimedia: Nellore district / Q15383
# Sridhara

Sridhara, Śrīdhara, Śrīdharācāryya edo Śrīdhara Ācāryya (c. 870 - c. 930) Indiako matematikari, sanskritoko pandita eta filosofoa izan zen. Aljebraren aplikazio praktikoei buruz idazteagatik ezaguna da eta ekuazio koadratikoak ebazteko formula ematen lehenetariko bat izan zen. Hainbat mendetan kokatzen saiatu bada ere, gaur egun teoriarik hedatuena 900. urte inguruan loratu zela da .

## Biografia eta lan nabarmena

Bhuriśreṣṭi (Bhurisriṣṭi edo Bhurśuṭ) hegoaldeko Rādha, gaur egungo Hugli (Mendebaldeko Bengala) herrian jaio zen. Bere aitaren izena Baladevācārya zen eta amaren izena Acchoka Bai. Bere aita sanskritoko filosofo eta aditua zen. Aryabhata II.ak (X. mendea), Abhayadeva Surik (1050. urtearen inguruan) eta Bhaskara II.ak (c. 1150) aipatzen dute.
Bi tratatu ezagun idatzi zituen, Trishatika (edo Trisatika, 'Patigitasara' ere deitua) eta Patigatana (edo Patiganita, bengaleraz: পাটীগণিত). Pataganitasara Patiganitaren laburpen laburragoa da. Patiganitaren kopia bat (Kaxmir-n) gorde da, bertsotan idatzita dago, ez du frogarik ematen eta partzialki bakarrik kontserbatu da (Pataganitasara-k falta denaren laburpena ematen du).
Besteak beste, oinarrizko eragiketa aritmetikoak (zeroaren erabilera barne), erro karratuen kalkulua ("Sridhar Niyam" erregela) eta erro kuboak, zenbaki osoetan eta zenbaki arrazionaletan banatuta, eta poligono lau batzuen azaleretarako arauak jasotzen dira, serie eta konbinazioetarako formulak. Tratamendua eguneroko hainbat arlotan arazoak konpontzean oinarritzen da. Testua neurrien eta moneten tratamenduarekin hasten da eta poligonoen edukia maneiatzeko erdian mozten da.
Beste hiru lan ere egotzi dizkiote, Bījaganita, Navasatī eta Bṛhatpati.

## Ekarpen nabarmenak

* Zeroa azaldu zuen eta honakoa idatzi zuen: «Zero edozein zenbakiri gehitzen bazaio, batura zenbaki bera da; edozein zenbakiri zero kentzen bazaio, zenbakia aldatu gabe geratzen da; zero edozein zenbakirekin biderkatzen bada, biderkadura zero da'.
* Zatiki bat zatitzearen kasuan, zatikiaren alderantzizkoarekin zatikia biderkatzeko metodoa aurkitu zuen.
* Aljebraren aplikazio praktikoei buruz idatzi zuen.
* Aljebra eta aritmetika bereizi zituen.
* Ekuazio koadratikoa ebazteko formula eman zuen lehen matematikarietako bat izan zen:
       $x={\frac {-b\pm {\sqrt {b^{2}-4ac\ }}}{2a}}$

## Erreferentziak

* ↑ J. J. O'Connor y E. F. Robertson. (noviembre de 2000). Sridhara. University of St Andrews.

## Kanpo estekak

* J. J. O'Connor y E. F. Robertson. (2000ko azaroa). Sridhara. University of St Andrews.
* Sridharacarya-ren data . S. Srikanta Sastri, The Jaina Antiquary (1948ko urtarrila).
* Datuak: Q2315324
# Simpelveld

Simpelveld (entzun) Herbehereetako hego-ekialdeko udalerri eta herri bat da. Limburg probintzian dago. 2010eko urtarrilaren 1eko erroldan, udalerriak 10.995 biztanle zituen.

## Kanpo estekak

* (Nederlanderaz) Udalaren webgunea.
* Datuak: Q9769
* Multimedia: Simpelveld / Q9769
# SimpleScreenRecorder

SimpleScreenRecorder audio eta bideo grabazioak eta edizioak egiteko balio duen softwarea da, Qt softwarean oinarrituta. Bideo-tutorialak prestatzeko erabil daiteke, pantaila-argazkietan oinarritutako bideo-tutorialak prestatzeko erabil daiteke.
GNU/Linux sistema eragilerako sortu zen Software librea da.

## Antzeko aplikazioak

Byzanz, Cheese, ffmpeg/avconv, Gifine, Green Recorder, GUVCview, Kazam, Krut, OBS Studio, Peek, RecordMyDesktop, ScreenStudio, Shutter, Vokoscreen, Wink eta antzeko aplikazioen lehiakide da. (Talde honetan VLC media player aplikazioa ere sar liteke, VLC-k bideoak eta audioak erreproduzitzeaz gain, grabatzeko eta editatzeko aukerak ere eskaintzen ditu).

## Kanpoko loturak

* Alexander Gabilondo: "SimpleScreenRecorder Linuxerako pantailako bideo-kapturatzailea". (2013/10/28)..

## Erreferentziak

* (Ingelesez) Mehedi Hasan: "15 Best Linux Screen Recorder..."

## Kanpo estekak

* Datuak: Q17080898
* Multimedia: SimpleScreenRecorder / Q17080898
# Simphiwe Dana

Simphiwe Dana (Gcuwa, 1980ko urtarrilaren 23a) Hegoafrikako abeslaria da, xhosa jatorrikoa. Musika tradizionala jazzarekin, afro-soularekin eta raparekin elkartzen ditu eta "Miriam Makeba berria" kontsideratu izan da.

## Biografia

Transkei bantustaneko Gcuwa herrian jaio zen, Hegoafrikaren hego-ekialdean. Aita predikadorea zuen eta haurtzaroan elizan abestu zuen, hala abesbatzan nola gospel taldean ere.
Wits Technikon ikasketak egitera Johannesburgora joan zen eta 2002 urtean bertako club txikietan hasi zen abesten. 2004 urtean Zandisile diskoa plazaratu zuen eta arrakasta handia izan zuen. Hegoafrikako musika sarietan "artista berri onenaren saria" eta "jazz diskorik onenaren saria" eskuratu zituen. Bigarren diskoak ere arrakasta handia izan zuen eta The One Love Movement On Bantu Biko Street abestiari esker "emakumezko artistarik onenaren saria" eskuratu zuen.
2005 urteko irailean, kontzertu batetik bueltan zetorrela, auto istripu larria izan zuen. Haurdun zegoen arren arazorik jabe jaio zen haurra. Hurrengo urteetan bere amatasunaz gozatzeko hautua egin zuen, musika munduko jarduerak nabarmen gutxituz.
2010 urtean Kulture Noir diskoa atera zuen eta urte berean bere abestirik onenak biltzen zituen zuzeneko diskoa plazaratu zuen. 2014 urtean beste diska bat atera zuen, Firebrand. Afrikatik kanpora, Europako "munduko musikak" jaialdietan ere sarri ematen ditu kontzertuak.

## Diskografia

* Zandisile (2004)
* The One Love Movement On Bantu Biko Street (2006)
* Kulture Noir (2010)
* An Evening with Sipmhiwe Dana Live in Concert (2010) - bilduma eta zuzenekoa
* Firebrand (2014)

## Sariak

* Hegoafrikako Musika Sariak:
** 2005: Artista berri onenaren saria
** 2005: Zandisile jazz diskorik onenaren saria
** 2007: Emakumezko artistarik onenaren saria

## Aktibismoa

2015 urtetik aurrera Amnistia Internazionalaren enbaxadorea da.

## Erreferentziak

* 1 2 3 (Ingelesez) «Simphiwe Dana | Biography & History» AllMusic (Noiz kontsultatua: 2019-01-10).
* 1 2 «Memoir, Biography & True Crime: A Renegade called Simphiwe» www.jacana.co.za (Noiz kontsultatua: 2019-01-10).
* ↑ (Ingelesez) Jackman, Robert. «BBC - Music - Review of Simphiwe Dana - The One Love Movement on Banto Biko Street» www.bbc.co.uk (Noiz kontsultatua: 2019-01-10).
* ↑ «#AfricaNot4Sale: Simphiwe Dana For Amnesty International» WaAfrika Online (Noiz kontsultatua: 2019-01-10).

## Kanpo estekak

* (Ingelesez) Webgune ofiziala
* Datuak: Q448917
* Multimedia: Simphiwe Dana / Q448917
# Soperton (Georgia)

Soperton Georgiako estatuko hiri bat da. Worth County konderrian kokatua dago. 2010ean 3.115 biztanle zituen, 11,40 kilometro koadrotan banatuta.

## Ikus, gainera

* Worth County konderria

## Kanpo estekak

* Datuak: Q1766520
* Multimedia: Soperton, Georgia / Q1766520
# Sopelako geltokia

Sopela (lehen Sopelana) Bilboko metroaren 1. lineari dagokion lurgaineko geltokia da, izen bereko udalerriko erdigunean kokatuta dagoena. 1995ko azaroaren 11n ireki zen eta Bizkaiko Garraio Partzuergoaren 3. tarifa-gunean dago. 2015eko apirilaren 6tik 2017ko apirilaren 10a arte 1. linearen geltoki-buru izan zen, Urdulizen egindako lurperatze-lanen ondorioz Urduliz eta Plentziako geltokiak zerbitzuz kanpo gelditu ondoren.
Bi nasa eta bi trenbide ditu, eta nasa aldaketa trenbide azpitik egiten da.

## Sarbideak

Geltokiak eskailera eta arrapala bidezko sarbideak ditu. Bestibulutik, eskailera zein igogailu bidez hel daiteke nasetara.
* Zubigabe kalea, 3
* Lizarre kalea, 15

## Izen aldaketa

2014ko otsailera arte geltokiaren izena Sopelana izan zen, garaian udalerriaren izen ofiziala hori bera baitzen. Urte horretako urtarrilaren 29an Sopela udalerriko izen ofiziala aldatzearekin batera, geltokiko izenari ere aldatu zitzaion. Hala, Bilboko metro sareko geltoki guztietan izena aldatzen lehenengoa izatera pasa zen.

## Bidaiariak

Bizkaiko Garraio Partzuergoak urtero argitaratzen dituen bidaiarien datuen arabera, geltokiak hurrengo bidaiari kopurua izan ditu:

## Erreferentziak

* ↑ Bizkaiko Garraio Partzuergoa. «2017ko Bizkaiko Garraio Publikoari buruzko txostena» (Noiz kontsultatua: 2018-09-21).
* ↑ Metro Bilbao. «Metro Bilbaok Ostegun Santuan, apirilak 2, hasita, trenen ordezko autobus zerbitzua eskainiko du Sopela eta Plentzia artean» (Noiz kontsultatua: 2015-04-06).
* ↑ (Gaztelaniaz) «El metro prevé abrir la estación de Urduliz el 10 de abril» Bizkaia - El Correo.com 2017-03-15 (Noiz kontsultatua: 2017-03-28).
* ↑ (Gaztelaniaz) El Correo. «Sopelana cambia oficialmente su nombre por Sopela» (Noiz kontsultatua: 2014-07-21).
* ↑ Bizkaiko Garraio Partzuergoa. «Garraio publikoari buruzko txostenak» (Noiz kontsultatua: 2018-09-21).

## Ikus, gainera

* Sopela
* 1. linea (Bilboko metroa)
* Bilboko metroa

## Kanpo estekak

* Bilboko metroaren webgunea
* Datuak: Q3045479
* Multimedia: Estación de Sopela / Q3045479
# Soper (Oklahoma)

Soper Oklahomako herri bat da. Choctaw konderrian kokatua dago. 2010ean 261 biztanle zituen, 0,7 kilometro koadrotan banatuta.

## Ikus, gainera

* Choctaw konderria

## Kanpo estekak

* Datuak: Q1818026
# Sopchoppy (Florida)

Sopchoppy Floridako hiri bat da. Wakulla konderrian kokatua dago. 2010ean 457 biztanle zituen, 3,9 kilometro koadrotan banatuta.

## Ikus, gainera

* Wakulla konderria

## Kanpo estekak

* Datuak: Q1990391
* Multimedia: Sopchoppy, Florida / Q1990391
# Sopela Women's Team

Sopela Women's Team (UCI kodea: SWT) euskal txirrindulari-taldea da. Nahiz eta emakumezkoen profesional mailan izan, txirrindulari gehienak amateurrak dira. Sopelako Ugeraga Kirol Elkartearen barruan dago.

## Txirrindulari nagusiak

| Ester Alves (2010-2011) Aude Biannic (2014) Mélanie Bravard (2014) Emile Blanquefort (2011-2012) Emma Crum (2013) Débora Gálvez (2009-2010) Evelyn García (2015) Leticia Gil (2009-2011) Alicia González (2014-2015) Lucía González (2010-2015) Edith Guillén (2013) Sheyla Gutiérrez (2013-2015) | Julia Iliynikh (2012-2013) Eneritz Iturriaga (2011-2012) Mélodie Lesueur (2014-2015) Belén López (2009-2015) Cristina Martinez (2015) Eider Merino (2013-2015) Aida Nuño (2014-2015) Anna Potokina (2012-2013) Fanny Riberot (2009-2015) Anne-Marie Schmidt (2009-2011) Elena Utrobina (2013) Aurore Verhoeyen (2014-2015) |

## 2022ko taldea

oharra: Naia Amondarain

## Kanpo estekak

* Datuak: Q5978395
* Multimedia: Lointek Team / Q5978395
# Sopeira

Sopeira Huescako Ribagortza eskualdean dagoen udalerria da.
2007an 106 biztanle zituen.

## Kanpo estekak

* (Gaztelaniaz) Sopeirako udalaren webgunea
* Datuak: Q541865
* Multimedia: Sopeira / Q541865
# Sopelbus

Sopelbus Sopela udalerri barneko autobus zerbitzua da, Sopelako Udalaren menpe dagoena. Bi linea ditu: Sopelako herria eta Atxabiribil; eta Larrabasterrako geltokia eta Barinatxe eta Arriatera hondartzak elkarlotzen dituztenak. Jatorriz zerbitzua uda garaian baino ibiltzen ez zen arren, azken urteotan neguan ere ibili da.

## Bidaia-txartelak eta tarifak

Sopelbus zerbitzuak ez du onartzen Bizkaiko Garraio Partzuergoak jaulkitako bidaia txartelik, hala nola Barik txartela, eta eskudirutan edo bonoak erosita baino ezin da ordaindu. Hona hemen 2018. urteko txartel eta prezioak:
* Txartel arrunta: Pertsonal eta transferiezina. Bidaia bakarra egiteko.
* Bono 10 (erroldatuak): Pertsonal eta transferiezina. 10 bidaia egiteko, Sopela udalerrian erroldatutako pertsonek erabiltzeko.
* Bono 10 (ez erroldatuak): Pertsonal eta transferiezina. 10 bidaia egiteko, Sopela udalerrian ez erroldatutako pertsonek erabiltzeko.
| Txartel arrunta | 0,80€ |
| Bono 10 (erroldatuak) | 5,00€ |
| Bono 10 (ez erroldatuak) | 7,00€ |

## Ordutegia

Udako ordutegia ekainaren 1.tik irailaren 30era bitartean dago indarrean. Astelehenetik igandera goizeko 10:00etan hasten da zerbitzua, eta arratsaldeko 20:30ak arte ibiltzen da.
2017ko neguko ordutegian zerbitzua astegunetan ibili da.

## Erreferentziak

* ↑ (Gaztelaniaz) Horario de verano de Sopelbus 2018. (Noiz kontsultatua: 2018-09-22).

## Ikus, gainera

* Bizkaiko autobus garraio enpresak
* Larrabasterrako geltokia

## Kanpo estekak

* Sopelbus zerbitzuari buruzko ezaugarriak.
* Datuak: Q12267522
# Sopelako lasterketa nudista

Sopelako lasterketa nudista. Patxi Ros Saria urtero Sopelako Barinatxe hondartzan ospatzen den proba da. Hondartza hau nudista da; bertan, 1999tik egiten da nazioarteko mailan ezaguna den lasterketa hau.

## Historia

1999an, Patxi Ros, kirol eta naturismoaren zalea, bere bi zaletasun biltzen zituen proba hau sortu zuen: Sopelako I. lasterketa nudista. 2002an txapelketa ez zen egin. hala ere, ekimena indarra joan zen hartzen eta 2003an Euskal Naturista Elkarteak ekimenaren ardura gainean hartu zuen. Urte horretan ere «Patxi Ros Txapelketa» izena eman zioten ere bai, bere sortzaileari omentzeko. 2012an, Patxi Rosek berriro ere probaren ardura hartu zuen zeren eta ENE elkartea desagertu baitzen.

## Kategoriak

Normalean marea beherarekin egiten da, hondarra gogorrago dagoelako,. Ohituraz, bi kategoria ditu:
* Testimoninala: kilometro bakarra du.
* Erabatekoa: bost kilometrokoa.
Kategoria hauen barruan beste batzuk daude: emakumezkoa, gizonezkoa, beteranoena, haurrena...

## Erreferentziak

* ↑ https://opendata.euskadi.eus/katalogoa/-/eu/herriak/sopela/
* ↑ https://web.archive.org/web/20210613154521/http://www.sopelaudala.org/index.php/es/deportes-noticias/880-la-xv-de-la-carrera-nudista-se-celebrara-el-26-de-julio

## Ikus, gainera

* Nudismo
* Naturismo
* Hondartza nudista

## Kanpo estekak

* Datuak: Q5753504
# Spiere-Helkijn

Spiere-Helkijn (frantsesez: Espierres-Helchin), Belgikako mendebaldean dagoen hiria da, Mendebaldeko Flandria probintzian. Udalerriak herri hauek hartzen ditu barnean: Helkijn eta Spiere. 2013ko urtarrilaren 1ean 2.110 biztanle zituen.

## Ikus, gainera

* Hizkuntza erraztasunak dituzten udalerriak

## Kanpo estekak

* (Nederlanderaz) Webgune ofiziala
* Datuak: Q846212
* Multimedia: Spiere-Helkijn / Q846212
# Spiderhead

Spiderhead zientzia-fikziozko thriller film estatubatuarra da, Joseph Kosinskik zuzendua. Rhett Reese eta Paul Wernick izan ziren gidoilariak, horretarako, George Saundersen ipuin distopiko batean oinarritu zurelarik. Chris Hemsworth da filmeko izarra (eta ekoizle nagusietako bat), Miles Teller eta Jurnee Smollettekin batera.
Filmaketa Australian egin zen nagusiki 2020an. Spiderhead Sydneyn estreinatu zen areto batean 2022ko ekainaren 11n, eta Netflixen zabaldu zen globalki astebete beranduago, euskarazko azpidatzien aukerarekin hasieratik bertatik.

## Argumentua

Oharra: Atal honek istorio osoa edo amaiera argitzen du.
Steve Abnesti doktoreak zuzentzen duen kartzela batean, presoek kirurgiaz lotutako gailu bat daramate, eta horren bidez drogak jasotzen dituzte, kontzientzia aldatzen dietenak. Tratu boluntarioa omen da, zigorrak laburtzearen truke. Sistemak uzten du halako egoera lasai baketsu batean bizitza garatzen, harik eta presok konexio bat egiten duten euren artean, eta sistema guztia kolokan jarriko duten.

## Erreferentziak

* ↑ «Spiderhead euskaraz azpititulatuta» sustatu.eus (Noiz kontsultatua: 2022-06-22).
* ↑ Doraemon. «Spiderhead» AZpiTituluak.eus (Noiz kontsultatua: 2022-06-22).

## Kanpo estekak

* Datuak: Q104094034
# Spie diagrama

Spie diagrama elementu edo unitate berdinen gainean jasotako bi datu-multzo irudikatzeko datu-diagrama bat da, sektore-diagraman oinarritzen dena. Lehenengo datu-multzoa sektore-diagrama arrunt batez irudikatzen da, angeluak zenbakizko datuen arabera eratuz. Bigarrena, berriz, aurreko sektoreak oinarritzat hartu eta horien erradioak bigarren datu-multzoko balioen arabera luzatzen ditu. Erreferentzia moduan erradiotzat bigarren datu-multzo horretako datuen batezbestekoa duen zirkunferentzia bat era daiteke, batezbestekotik gora eta behera geratzen diren unitateak hautemateko.

## Adibide bat

Lau ikastetxeetako ikasle kopuruak eta ikasle bakoitzeko kostuak jaso dira:
    Ikastetxea Ikasle-kopuruak Ikasleko kostuak A 200 27 B 300 20 C 100 30 D 400 22 1000
Diagramako zirkulu-sektorren angelua bigarren zutabeko ikasle kopuruen arabera ezartzen dira. Ondoren, sektore horietako bakoitza ikasleko kostuen arabera luzatzen da. Erreferentzia moduan, ikastetxe guztietako batezbesteko ikasleko kostua erradiotzat duen zirkulu oso bat marrazten da. Ikasle kopuruak ezberdinak direnez, batezbesteko hau batezbesteko aritmetiko haztatua erabiliz kalkulatu da:
       ${\overline {K}}={\frac {200\times 27+300\times 20+100\times 30+400\times 22}{200+300+100+400}}=23.2$
Eratutako irudia artikuluaren hasiera ilustratzen duena da. Interpretazio moduan, A eta C ikastetxe txikiek (angelu txikia hartzen baitute) ikasle kostu handia dute, batezbestekotik gora hain zuzen; B eta D ikastetxe handiek, berriz, batezbestekotik beherako ikasleko kostua dute.

## Ikus, gainera

* Azalera polarreko diagrama

## Kanpo estekak

* Datuak: Q12267666
# Spiegelau

Spiegelau Alemaniako udalerria da. Bavariako estatuan kokatuta dago, [[Freyung-Grafenau (barrutia)|Freyung-Grafenau]] barrutian. 2014an 3.904 biztanle zituen 40,43 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q528154
* Multimedia: Spiegelau / Q528154
# Spiders (System of a Down)

Spiders (euskaraz Armiarmak) 1999an System of a Down musika taldeak System of a Down diskoaren barnean kaleratu zuen abesti bat da.

## Kanpo estekak

* Spiders abestia entzungai (Ingelesez)
* Datuak: Q45543
# Spiegelberg

Spiegelberg Alemaniako udalerria da. Baden-Württemberg estatuan dago, [[Rems-Murr barrutia|Rems-Murr]] barrutian. 2014an 2.101 biztanle zituen 28,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q81390
* Multimedia: Spiegelberg / Q81390
# Spiennesko silex-meategi neolitikoak

Spiennesko silex-meategi neolitikoak (frantsesez: Minières néolithiques de silex de Spiennes; nederlanderaz: Neolithische vuursteenmijnen in Spiennes) Europako meategi neolitikorik handienak eta antzinenak dira.Valoniako Spiennes herrixkan, Monsetik hego-ekialderantz, daude eta Neolito Ertainean eta Berantiarrean (k.a. 4300-K.a. 2200) ustiatu zituzten.
2000. urtean UNESCOk Gizateriaren Ondare izendatu zituen.

## Kanpo estekak

* Datuak: Q677879
* Multimedia: Neolithic flint mines of Spiennes / Q677879
* Silex'S, Spiennes-ko gune neolitikora, interpretazio gunera eta meategietara ikustaldia
* Spiennes-ko meategi neolitikoak. Arkeologi taldearen web-orria
# Spiekeroog

Spiekeroog Alemaniako udalerria da. Saxonia Beherea estatuan dago, [[Wittmund barrutia|Wittmund]] barrutian. 2014an 776 biztanle zituen 18,25 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q25130
* Multimedia: Spiekeroog / Q25130
# Spring Hill (Kansas)

Spring Hill Kansasko hiri bat da. Johnson konderrian kokatua dago. 2010ean 5.437 biztanle zituen, 22,05 kilometro koadrotan banatuta.

## Ikus, gainera

* Johnson konderria

## Kanpo estekak

* Datuak: Q2371276
# Spring Lake (Ipar Carolina)

Spring Lake Ipar Carolinako herri bat da. Cumberland konderrian kokatua dago. 2010ean 11.964 biztanle zituen, 59,72 kilometro koadrotan banatuta.

## Ikus, gainera

* Cumberland konderria

## Kanpo estekak

* Datuak: Q2024555
* Multimedia: Spring Lake, North Carolina / Q2024555
# Spring Lake (Michigan)

Spring Lake Michigango herri bat da. Ottawa konderrian kokatua dago. 2010ean 2.323 biztanle zituen, 3,06 kilometro koadrotan banatuta.

## Ikus, gainera

* Ottawa konderria

## Kanpo estekak

* Datuak: Q2057136
* Multimedia: Spring Lake, Michigan / Q2057136
# Spring Lake (New Jersey)

Spring Lake New Jerseyko borough bat da. Monmouth konderrian kokatua dago. 2010ean 2.993 biztanle zituen, 3,44 kilometro koadrotan banatuta.

## Ikus, gainera

* Monmouth konderria

## Kanpo estekak

* Datuak: Q1089796
* Multimedia: Spring Lake, New Jersey / Q1089796
# Spring Hill (Iowa)

Spring Hill Iowako hiri bat da. Warren konderrian kokatua dago. 2010ean 63 biztanle zituen, 0,31 kilometro koadrotan banatuta.

## Ikus, gainera

* Warren konderria

## Kanpo estekak

* Datuak: Q1925557
# Spring Hill (Minnesota)

Spring Hill Minnesotako hiri bat da. Stearns konderrian kokatua dago. 2010ean 85 biztanle zituen, 1,88 kilometro koadrotan banatuta.

## Ikus, gainera

* Stearns konderria

## Kanpo estekak

* Datuak: Q2034741
# Spring Lake (Florida)

Spring Lake Ameriketako Estatu Batuetako erroldak esleitutako leku bat da. Hernando konderrian kokatuta dago, Florida estatuan. 465 biztanle ditu, 8,927067 kilometro koadroko azaleran banatuta.

## Ikus, gainera

* Hernando konderria

## Kanpo estekak

* Datuak: Q2571650
* Multimedia: Spring Lake, Florida / Q2571650
# Spring Hill (Indiana)

Spring Hill Indianako herri bat da. Marion konderrian kokatua dago. 2010ean 98 biztanle zituen, 0,28 kilometro koadrotan banatuta.

## Ikus, gainera

* Marion konderria

## Kanpo estekak

* Datuak: Q2102423